CELEX: 62020CN0721
Language: el
Date: 2020-12-30 00:00:00
Title: Υπόθεση C-721/20: Αίτηση προδικαστικής αποφάσεως την οποία υπέβαλε το Kammergericht Berlin (Γερμανία) στις 30 Δεκεμβρίου 2020 — DB Station & Service AG κατά ODEG Ostdeutsche Eisenbahn GmbH

15.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/18
            
         
      Αίτηση προδικαστικής αποφάσεως την οποία υπέβαλε το Kammergericht Berlin (Γερμανία) στις 30 Δεκεμβρίου 2020 — DB Station & Service AG κατά ODEG Ostdeutsche Eisenbahn GmbH
      (Υπόθεση C-721/20)
      (2021/C 88/23)
      Γλώσσα διαδικασίας: η γερμανική
      
         Αιτούν δικαστήριο
      
      Kammergericht Berlin
      
         Διάδικοι στην υπόθεση της κύριας δίκης
      
      
         Εναγομένη και εκκαλούσα: DB Station & Service AG
      
         Ενάγουσα και εφεσίβλητη: ODEG Ostdeutsche Eisenbahn GmbH
      
         Προδικαστικά ερωτήματα
      
      
                  1)
               
               
                  Είναι συμβατός με την οδηγία 2001/14/ΕΚ (1), ιδίως δε με τις διατάξεις αυτής περί διαχειριστικής ανεξαρτησίας των επιχειρήσεων υποδομής (άρθρο 4), περί των αρχών για τον καθορισμό των χρεώσεων (άρθρα 7 έως 12) και περί των αρμοδιοτήτων του ρυθμιστικού φορέα (άρθρο 30), ο έλεγχος που διενεργούν τα εθνικά πολιτικά δικαστήρια κατά περίπτωση, και ανεξαρτήτως της εποπτείας την οποία ασκεί ο ρυθμιστικός φορέας, ως προς το ύψος των επιβαλλόμενων χρεώσεων βάσει των κριτηρίων του άρθρου 102 ΣΛΕΕ ή/και της εθνικής νομοθεσίας περί συμπράξεων;
               
            
                  2)
               
               
                  Σε περίπτωση καταφατικής απαντήσεως στο πρώτο προδικαστικό ερώτημα: Είναι ο έλεγχος καταχρηστικότητας που διενεργείται από τα εθνικά πολιτικά δικαστήρια βάσει των κριτηρίων του άρθρου 102 ΣΛΕΕ ή/και της εθνικής νομοθεσίας περί συμπράξεων παραδεκτός και επιβεβλημένος ακόμη και όταν η επιχείρηση σιδηροδρόμων έχει τη δυνατότητα να επιτύχει τον έλεγχο του αναλογικού χαρακτήρα του καταβαλλόμενου αντιτίμου από τον αρμόδιο ρυθμιστικό φορέα; Οφείλουν τα εθνικά πολιτικά δικαστήρια να αναμείνουν τη σχετική απόφαση της ρυθμιστικής αρχής και, εφόσον η εν λόγω απόφαση προσβληθεί δικαστικώς, ενδεχομένως να αναμείνουν έως ότου αυτή καταστεί απρόσβλητη;
               
            
         (1)  Οδηγία 2001/14/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφαλείας (ΕΕ 2001, L 75, σ. 29).